DA Den Europæiske Unions Tidende L 120/29

Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343/, der findes på adressen:

http://www.unece.org/trans/main/wp29/wp29wgs/wp29gen/wp29fdocstts.html

Regulativ nr. 18 fra De Forenede Nationers Økonomiske Kommission for Europa (FN/ECE) — Ensartede bestemmelser for godkendelse af motorkøretøjer hvad angår tyverisikring

Omfattende al gældende tekst frem til:

Supplement 2 til ændringsserie 03 — ikrafttrædelsesdato: 15. oktober 2008

INDHOLDSFORTEGNELSE

REGULATIV

1. Anvendelsesområde

2. Definitioner

3. Ansøgning om godkendelse

4. Godkendelse

5. Almindelige forskrifter

6. Særlige forskrifter

7. Ændring af køretøjstype og udvidelse af godkendelsen

8. Procedurer i forbindelse med produktionens overensstemmelse

9. Sanktioner i tilfælde af produktionens manglende overensstemmelse

10. Endeligt ophør af produktionen

11. Anordninger med yderligere funktioner

12. Overgangsbestemmelser

13. Navne og adresser på tekniske tjenester, der er ansvarlige for udførelse af godkendelsesprøvningerne, og på de administrative myndigheder

BILAG

Bilag 1 — Meddelelse vedrørende godkendelse, udvidelse, nægtelse eller inddragelse af godkendelse eller endeligt ophør af produktionen for en køretøjstype, hvad angår dens tyverisikring i henhold til regulativ nr. 18

Bilag 2 — Eksempler på udformning af godkendelsesmærker

Bilag 3 — Fremgangsmåde ved prøvning af slitagebestandighed af beskyttelsesanordninger, der virker på styreapparatet

1. ANVENDELSESOMRÅDE

1.1. Dette regulativ finder anvendelse på motorkøretøjer med mindst tre hjul, bortset fra køretøjer i klasse M1 og N1 (1), for så vidt angår tyverisikring.

1.2. Køretøjer godkendt i henhold til bestemmelserne i del I i regulativ nr. 116 anses for at være i overensstemmelse med nærværende regulativ.

2. DEFINITIONER

I dette regulativ forstås ved:

2.1. »Godkendelse af et køretøj«: godkendelsen af en køretøjstype med hensyn til tyverisikring

2.2. »Køretøjstype«: en klasse motorkøretøjer i klasse M2, M3, N2 og N3, som ikke udviser væsentlige indbyrdes forskelle, navnlig på følgende punkter:

2.3. »Beskyttelsesanordning«: et system, der sikrer mod, at uvedkommende starter motoren på normal måde eller aktiverer nogen anden af køretøjets hovedenergikilder, og som er kombineret med mindst ét system, der muliggør:

Hvis der er tale om et system, der låser bremserne, må deaktivering af anordningen ikke medføre en automatisk deaktivering af bremserne i modstrid med førerens intentioner.

2.4. »Styreapparat«: styretøjets betjeningsindretning, ratsøjlen og dens beklædningsdele, ratstammen, styreudvekslingen samt alle andre dele, som direkte har indvirkning på beskyttelsesanordningens effektivitet.

2.5. »Kombination«: en af de særligt planlagte og konstruerede variationer af et låsesystem, som, når de aktiveres rigtigt, muliggør betjening af låsesystemet

2.6. »Nøgle«: enhver anordning, der er konstrueret og produceret således, at den giver mulighed for betjening af et låsesystem, som er konstrueret og produceret således, at det kun kan betjenes ved hjælp af denne nøgle.

3. ANSØGNING OM GODKENDELSE

3.1. Ansøgningen om godkendelse af en køretøjstype med hensyn til en beskyttelsesanordning til tyverisikring skal indsendes af fabrikanten eller af dennes godkendte repræsentant.

3.2. Ansøgningen vedlægges nedennævnte dokumenter i tre eksemplarer samt følgende oplysninger: 3.2.1. en detaljeret beskrivelse af køretøjstypen med hensyn til indretning og udformning af det betjeningsorgan eller den enhed, som beskyttelsesanordningen virker på 3.2.2. tegninger af beskyttelsesanordningen og dennes montering i relevant målestok og tilstrækkeligt detaljeret 3.2.3. en teknisk beskrivelse af anordningen.

3.3. Følgende materiale skal indleveres til den tekniske tjeneste, der er ansvarlig for at udføre godkendelsesprøvningen: 3.3.1. et køretøj, der er repræsentativt for den køretøjstype, der søges godkendt, hvis den tekniske tjeneste kræver dette, samt 3.3.2. på anmodning af den tekniske tjeneste, sådanne af køretøjets komponenter, som den tekniske tjeneste anser for at være væsentlige for de kontroller, der er foreskrevet i punkt 5 og 6 i dette regulativ.

4. GODKENDELSE

4.1. Hvis den køretøjstype, der er indleveret til godkendelse efter dette regulativ, opfylder forskrifterne i punkt 5 og 6 nedenfor, meddeles godkendelse af køretøjstypen.

4.2. Der tildeles et godkendelsesnummer til hver godkendt type. De to første cifre i godkendelsesnummeret (i øjeblikket 03 svarende til ændringsserien 03, der trådte i kraft den 23. juni 2005) angiver den ændringsserie, der omfatter de seneste væsentlige tekniske ændringer af regulativet på tidspunktet for meddelelsen af godkendelsen. Samme kontraherende part må ikke tildele dette typegodkendelsesnummer, hverken til samme køretøjstype, hvis denne er udstyret med en anden beskyttelsesanordning, eller hvis dens beskyttelsesanordning er monteret anderledes, eller til en anden køretøjstype.

4.3. Meddelelse om godkendelse eller afslag på godkendelse af en køretøjstype efter dette regulativ, skal fremsendes til de kontraherende parter, der anvender dette regulativ, ved hjælp af en formular, der er i overensstemmelse med modellen i bilag 1 til dette regulativ, samt med tegninger, leveret af ansøgeren, af beskyttelsesanordningen og dennes montering i et format, der ikke er større end A4 (210 × 297 mm) eller er foldet til dette format, samt i et passende målestoksforhold.

4.4. Ethvert køretøj, som er i overensstemmelse med en type, som er godkendt efter dette regulativ, skal på et let synligt og let tilgængeligt sted, der er angivet i godkendelsesattesten, være påført et internationalt godkendelsesmærke bestående af følgende: 4.4.1. en cirkel, hvori er anbragt bogstavet »E« efterfulgt af kendingsnummeret for det land (2), der har foretaget godkendelsen 4.4.2. nummeret på dette regulativ, efterfulgt af bogstavet »R«, en streg og godkendelsesnummeret til højre for den cirkel, der er beskrevet i punkt 4.4.1.

4.5. Er køretøjet i overensstemmelse med en køretøjstype, som i henhold til et eller flere andre af de til overenskomsten vedføjede regulativer er godkendt i samme stat, som har meddelt typegodkendelse efter dette regulativ, behøver det i punkt 4.4.1 ovenfor foreskrevne symbol ikke gentages. I så fald anbringes regulativets nummer og typegodkendelsesnummeret samt yderligere symboler for alle regulativer, i henhold til hvilke typegodkendelse er meddelt i det land, som har meddelt typegodkendelse i henhold til dette regulativ, i lodrette kolonner til højre for det mærke, der er beskrevet i punkt 4.4.1.

4.6. Godkendelsesmærket skal være letlæseligt og ikke sletbart.

4.7. Godkendelsesmærket skal anbringes tæt ved eller på den fabrikationsplade, fabrikanten har anbragt på køretøjet.

4.8. Bilag 2 til dette regulativ viser eksempler på godkendelsesmærkets udformning.

5. ALMINDELIGE FORSKRIFTER

5.1. Beskyttelsesanordningen skal være konstrueret således, at det er nødvendigt at sætte den ud af funktion: 5.1.1. for at starte motoren på sædvanlig måde, og 5.1.2. for at føre eller styre køretøjet eller bringe det til at bevæge sig fremad ved egen kraft. 5.1.3. kravet i punkt 5.1 kan opfyldes samtidig med eller inden de handlinger, der beskrives i punkt 5.1.1 og 5.1.2.

5.2. Forskrifterne i punkt 5.1 skal opfyldes ved en enkelt anvendelse af én nøgle.

5.3. Med undtagelse af det i punkt 6.1.5 nævnte tilfælde skal systemer, som aktiveres ved isætning af en nøgle i en lås, være udformet således, at de hindrer udtagning af nøglen, før den i punkt 5.1 omhandlede beskyttelsesanordning er trådt i funktion eller indstillet til at fungere.

5.4. Den beskyttelsesanordning, der er omhandlet i punkt 5.1 ovenfor, og de af køretøjets komponenter, som den virker på, skal være konstrueret således, at den ikke hurtigt og upåfaldende kan åbnes, sættes ud af funktion eller ødelægges, f.eks. ved hjælp af billigt, let skjuleligt værktøj, udstyr eller produkter, som offentligheden har let adgang til.

5.5. Beskyttelsesanordningen skal monteres på køretøjet som originaludstyr (dvs. udstyr, som monteres af bilfabrikanten før første detailsalg). Den skal være monteret således, at den i låst position ikke kan demonteres uden brug af specialværktøj, selv efter fjernelse af huset, hvori den er fastgjort. Hvis beskyttelsesanordningen kan gøres uvirksom ved fjernelse af visse skruer eller bolte, skal disse enten være umulige at fjerne eller dækket af anordningens dele, når denne er låst.

5.6. Nøglelåsesystemet skal omfatte mindst 1 000 forskellige nøglekombinationer eller et antal, der svarer til det antal køretøjer, der fremstilles hvert år, hvis dette antal er under 1 000. På køretøjer af ens type skal hyppigheden af hver anvendt kombination være i størrelsesordenen 1:1 000.

5.7. Koden til nøgle og lås må ikke være synlig.

5.8. Låsen skal være konstrueret, fremstillet og monteret således, at låsecylinderen i låst position ikke med et drejningsmoment mindre end 2,45 Nm lader sig dreje med andet end den til låsen hørende nøgle, og 5.8.1. for låsecylindre med stifttilholdere således at højst to tilholdere er identiske, virker i samme retning og er placeret ved siden af hinanden, og højst 60 % af tilholderne i samme lås er identiske 5.8.2. for låsecylindre med skivetilholdere således at højst to tilholdere er identiske, virker i samme retning og er placeret ved siden af hinanden, og højst 50 % af tilholderne i samme lås er identiske.

5.9. Beskyttelsesanordninger skal udelukke enhver risiko for utilsigtet spærring, når køretøjet er i fart, navnlig alle former for spærring, som kan medføre sikkerhedsrisiko.

5.9.1. Beskyttelsesanordninger må ikke kunne aktiveres, uden at man forinden bringer motorens betjeningsapparat i en position svarende til standsning af motoren og derefter foretager endnu et indgreb, som ikke er en uafbrudt fortsættelse af indgrebet til standsning af motoren, eller uden at man forinden bringer motorens betjeningsapparat i en position svarende til standsning af motoren, og køretøjet holder stille med parkeringsbremsen trukket an eller køretøjets fart ikke er over 4 km/h.

5.9.2. Hvis beskyttelsesanordninger, som virker på styreapparat, transmission, gearskifte eller bremser, aktiveres ved udtagning af nøglen, må de ikke fungere, før nøglen er taget mindst 2 mm ud, eller de skal være forsynet med en sikkerhedsanordning, der hindrer, at nøglen utilsigtet udtages helt eller delvis.

5.9.3. Punkt 5.8, 5.8.1 eller 5.8.2 samt punkt 5.9.2 finder kun anvendelse på anordninger, som omfatter mekaniske nøgler.

5.10. Kun udløsning af beskyttelsesanordningens låsning og/eller frastilling må være servoassisteret. Anordningen må kun fastholdes i driftsstillingen ved mekaniske midler.

5.11. Køretøjets motor må ikke kunne startes på normal måde, før beskyttelsesanordningen er frastillet.

5.12. Tyverisikringsanordninger, der hindrer udløsning af køretøjets bremser er kun tilladt, når bremsernes virksomme elementer fastholdes i bremsestilling af en rent mekanisk virkende anordning. I så fald finder forskrifterne i 5.11 ikke anvendelse.

5.13. Hvis beskyttelsessystemet er udstyret med en anordning til påkaldelse af førerens opmærksomhed, skal dette system aktiveres, når brugeren åbner førerdøren, medmindre beskyttelsesanordningen er blevet aktiveret og en nøgle udtaget af brugeren.

6. SÆRLIGE FORSKRIFTER

Ud over de almindelige forskrifter omhandlet i punkt 5 skal beskyttelsesanordningen opfylde de særlige forskrifter nedenfor:

6.1. Beskyttelsesanordninger, som virker på styreapparatet

6.1.1. En beskyttelsesanordning, som virker på styreapparatet, skal fastlåse styreapparatet.

6.1.2. Beskyttelsesanordningen må ikke kunne hindres i at virke, når den er indstillet til at fungere.

6.1.3. Anordningen skal fortsat overholde kravene i punkt 5.9, 6.1.1, 6.1.2 og 6.1.4, efter at den har været underkastet 2 500 låsecyklusser i hver retning under den i bilag 3 beskrevne prøve for slitagebestandighed.

6.1.4. Beskyttelsesanordningen skal i aktiveret stilling kunne modstå påføring af et statisk drejningsmoment på 200 Nm omkring ratstammens akse i begge retninger, uden at styreapparatet derved påføres en beskadigelse, der kan true sikkerheden.

6.1.5. Beskyttelsesanordninger, der gør det muligt at udtage nøglen, mens denne er i en anden position end den, der bevirker blokering af styreapparatet, skal være således udformet, at nøglen ikke utilsigtet kan anbringes i denne position og udtages.

6.2. Tyverisikringsanordninger, der virker på transmissionen eller bremserne

6.2.1. En beskyttelsesanordning, der virker på transmissionen, skal hindre omdrejning af køretøjets drivende hjul.

6.2.2. En tyverisikringsanordning, der virker på bremserne, skal bremse mindst ét hjul i hver ende af mindst én aksel.

6.2.3. Beskyttelsesanordningen må ikke kunne hindres i at virke, når den er indstillet til at fungere.

6.2.4. Transmissionen eller bremserne må ikke utilsigtet kunne blokeres, når nøglen er sat i tyverisikringsanordningens lås, selv om spærreanordningen for start af motoren er i brug eller indstillet til at fungere. Denne bestemmelse finder dog ikke anvendelse, når forskrifterne i punkt 6.2 i dette regulativ er opfyldt af anordninger, der samtidigt har andre funktioner, og låsen under ovennævnte betingelser er nødvendig for en sådan yderligere funktion (f.eks. elektrisk parkeringsbremse).

6.2.5. Beskyttelsesanordningen skal være konstrueret og fremstillet således, at den forbliver fuldt funktionel ved en slitagegrad hidrørende fra 2 500 låsecyklusser i hver retning. Hvis der er tale om en beskyttelsesanordning, der virker på bremserne, vedrører dette alle den pågældende anordnings mekaniske og elektrisk dele.

6.2.6. Beskyttelsesanordninger, der gør det muligt at udtage nøglen, mens denne er i en anden position end den, der bevirker blokering af transmissionen eller bremserne, skal være således konstrueret, at nøglen ikke utilsigtet kan anbringes i denne position og udtages.

6.2.7. Hvis der anvendes en beskyttelsesanordning, der virker på transmissionen, skal den — uden at der derved opstår skader, der kan true sikkerheden — kunne modstå statisk belastning i begge retninger med et drejningsmoment, der er 50 % større end det maksimale drejningsmoment, som normalt kan påføres transmissionen. Størrelsen af det i denne prøvning påførte drejningsmoment fastsættes på grundlag af det maksimale drejningsmoment, som kan overføres af kobling eller automatisk transmission, ikke på grundlag af motorens største drejningsmoment.

6.2.8. Hvis der er tale om et køretøj med en beskyttelsesanordning, der virker på bremserne, skal anordningen være i stand til holde køretøjet med last stationært på en hældning med 18 % stigning eller fald.

6.2.9. Hvis der er tale om et køretøj med en beskyttelsesanordning, der virker på bremserne, må forskrifterne i dette regulativ ikke fortolkes som en fravigelse af forskrifterne i regulativ 13 eller 13-H, heller i tilfælde af svigt.

6.3. Beskyttelsesanordninger, som virker på gearskiftets betjeningsapparat

6.3.1. En beskyttelsesanordning, der virker på gearskiftets betjeningsapparat, skal kunne hindre ethvert gearskift.

6.3.2. På manuelle gearkasser skal gearskiftestangen kunne låses i bakgear; derudover er låsning i frigear tilladt.

6.3.3. På automatiske transmissioner med parkeringsstilling skal mekanismen kunne låses i denne position; derudover er låsning i frigear og/eller bakgear tilladt.

6.3.4. På automatiske transmissioner uden parkeringsstilling skal mekanismen kunne låses i følgende positioner: frigear og/eller bakgear.

6.3.5. Beskyttelsesanordningen skal være konstrueret og fremstillet således, at den forbliver fuldt funktionel ved en slitagegrad hidrørende fra 2 500 låsecyklusser i hver retning.

7. ÆNDRING AF KØRETØJSTYPE OG UDVIDELSE AF GODKENDELSEN

7.1. Alle ændringer af køretøjstypen skal meddeles den administrative myndighed, der har godkendt køretøjstypen. Den pågældende myndighed kan da enten: 7.1.1. vurdere, at de foretagne ændringer ikke har en væsentlig negativ virkning, og at beskyttelsesanordningerne under alle omstændigheder stadig opfylder forskrifterne, eller 7.1.2. anmode om en yderligere rapport fra den tekniske tjeneste, der er ansvarlig for udførelse af prøvningen.

7.2. Parterne i overenskomsten, som anvender dette regulativ, underrettes om, hvorvidt godkendelse er meddelt eller nægtet, med angivelse af ændringer, efter proceduren i punkt 4.3 ovenfor.

7.3. Den kompetente myndighed, som meddeler udvidelse af godkendelsen, påfører et fortløbende nummer på hver meddelelsesblanket, som udfærdiges i forbindelse med en sådan udvidelse.

8. PROCEDURER I FORBINDELSE MED PRODUKTIONENS OVERENSSTEMMELSE

Procedurerne til sikring af produktionens overensstemmelse skal opfylde bestemmelserne i overenskomstens tillæg 2 (E/ECE/324-E/ECE/TRANS/505/Rev.2), idet følgende forskrifter finder anvendelse:

8.1. Køretøjer, som er godkendt efter dette regulativ for så hvidt angår tyverisikring, skal være produceret således, at de er i overensstemmelse med den godkendte type, idet de opfylder forskrifterne i punkt 5 og 6 ovenfor.

9. SANKTIONER I TILFÆLDE AF PRODUKTIONENS MANGLENDE OVERENSSTEMMELSE

9.1. Godkendelser, som er meddelt for en type køretøj i henhold til dette regulativ, kan inddrages, hvis forskrifterne i punkt 8 ovenfor ikke er opfyldt.

9.2. Hvis en kontraherende part, der anvender dette regulativ, inddrager en godkendelse, som han tidligere har meddelt, skal han straks underrette de øvrige kontraherende parter, som anvender dette regulativ, herom ved hjælp af en formular, der svarer til modellen i bilag 1 til dette regulativ.

10. ENDELIGT OPHØR AF PRODUKTION

Hvis indehaveren af en godkendelse ophører fuldstændigt med at producere en køretøjstype, der er godkendt i henhold til dette regulativ, underretter han den myndighed, der har meddelt godkendelsen, herom. Efter modtagelse af den pågældende meddelelse underretter myndigheden de andre kontraherende parter i overenskomsten, som anvender dette regulativ, herom ved hjælp af en formular svarende til modellen i bilag 1 til dette regulativ.

11. ANORDNINGER MED YDERLIGERE FUNKTIONER

11.1. Der kan meddeles godkendelse i henhold til dette regulativ af en beskyttelsesanordning, der også er udstyret med en akustisk eller visuel alarmanordning, eller med hensyn til montering af supplerende tyverisikringsanordninger, forudsat at disse supplerende anordninger aktiveres separat; de kontraherende parter, der anvender dette regulativ, anses ikke for i medfør af bestemmelserne i artikel 3 i den overenskomst, som regulativet er et bilag til, at være afskåret fra at forbyde sådanne yderligere anordninger i køretøjer, som de indregistrerer.

11.2. Hvis beskyttelsesanordningen er forsynet med yderligere udstyr med en ekstern akustisk og/eller visuel advarselsanordning, skal de signaler, der udsendes af denne advarselsanordning, være korte og automatisk ophøre efter højst 30 sekunder. De må kun gå i gang igen, hvis anordningen aktiveres igen. Desuden gælder det, 11.2.1. at signalet, hvis det er et akustisk signal, må udsendes af akustiske advarselsanordning, der normalt er monteret på køretøjet, 11.2.2. og at signalet, hvis det er et visuelt signal, 11.2.2.1. enten skal frembringes alene ved blinkning med køretøjets nærlyslygter, eller 11.2.2.2. være i overensstemmelse med punkt 11.2.2.2.1 og 11.2.2.2.2 nedenfor. 11.2.2.2.1. Varighed af optisk alarmsignal Det optiske alarmsignal skal have en varighed mellem 25 sekunder og 5 minutter, efter at alarmen er udløst. Ved frakobling af tyverialarmen skal alarmsignalet øjeblikkelig ophøre. 11.2.2.2.2. Det optiske signals art Blinken af samtlige køretøjets retningsviserblinklygter og/eller dets kabinebelysning, herunder alle lygter i samme elektriske kreds. Trigger-frekvens 2 ± 1 Hz I forhold til det akustiske signal tillades også asynkrone signaler. Til-tid = fra-tid ± 10 %.

12. OVERGANGSBESTEMMELSER

Ingen kontraherende part, som anvender dette regulativ, kan nægte at godkende en køretøjstype i en anden klasse end klasse M1 og N1, der er godkendt i henhold til dette regulativ som ændret ved ændringsserie 01 og 02 til dette regulativ.

13. NAVNE OG ADRESSER PÅ DE TEKNISKE TJENESTER, DER ER ANSVARLIGE FOR UDFØRELSE AF GODKENDELSESPRØVNINGERNE, OG PÅ DE ADMINISTRATIVE MYNDIGHEDER

De kontraherende parter, der anvender dette regulativ, meddeler FN's sekretariat navn og adresse på de tekniske tjenester, som er ansvarlige for udførelse af godkendelsesprøvningerne, og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er udstedt i andre stater, skal fremsendes.

(1) Som defineret i bilag 7 til den konsoliderede resolution om køretøjers konstruktion (R.E.3), (TRANS/WP.29/78/Rev.1/Amend.2).

(2) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Tjekkiet, 9 for Spanien, 10 for Serbien og Montenegro, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (ubenyttet), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Den Russiske Føderation, 23 for Grækenland, 24 for Irland, 25 for Kroatien, 26 for Slovenien, 27 for Slovakiet, 28 for Belarus, 29 for Estland, 30 (ubenyttet), 31 for Bosnien-Hercegovina, 32 for Letland, 33 (ubenyttet), 34 for Bulgarien, 35 (ubenyttet), 36 for Litauen, 37 for Tyrkiet, 38 (ubenyttet), 39 for Aserbajdsjan, 40 for Den Tidligere Jugoslaviske Republik Makedonien, 41 (ubenyttet), 42 for Det Europæiske Fællesskab (godkendelse meddelt af de enkelte medlemsstater, der anvender deres egne ECE-symboler), 43 for Japan, 44 (ubenyttet), 45 for Australien, 46 for Ukraine, 47 for Sydafrika og 48 for New Zealand 49 for Cypern, 50 for Malta og 51 for Republikken Korea. De efterfølgende numre tildeles andre stater i den kronologiske orden, i hvilken de ratificerer eller tiltræder overenskomsten om ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter, hvorefter FN's generalsekretær giver de kontraherende parter i overenskomsten meddelelse herom.

BILAG 1 MEDDELELSE (Største format: A4 (210 × 297 mm))

BILAG 2 EKSEMPLER PÅ UDFORMNING AF GODKENDELSESMÆRKER MODEL A MODEL B (1) Det andet nummer er kun givet som eksempel.